Pusur (film)

Pusur (originaltittel: Garfield: The Movie) er en amerikansk film fra 2004 som bygger på den amerikanske tegneserien om katten Garfield/Pusur.  Dette er den første filmen om Pusur.

Oppfølgeren Pusur 2 hadde premiere i 2006.

Handling 
Garfield (norsk: Pusur) er en overvektig og lat oransje katt som bor sammen med sin eier Jon Arbuckle i Ferndale, en forstad til Detroit, Michigan. Garfield tilbringer tiden sin ved å krangle med Jon og erte sin aggressive nabo Luca, som er en Dobermann-hund. Garfield er venner med den hjelpsomme musen Louis. Garfield sosialiserer også med andre katter i nabolaget, Nermal og Arlene. Jon har gjort det til vane å bringe Garfield til veterinæren for å møte den søte veterinæren Liz Wilson, som han er hemmelig forelsket i. En misforståelse fører til at Jon får ansvaret for en leken hund som heter Odie. Jon og Liz innleder et forhold.

Garfield misliker Odie, og plager hunden så ofte han kan. Odie deltar i et talent-show, hvor Liz er dommer. Odie danser til en sang av Black Eyed Peas. TV-programlederen Happy Chapman, som også er dommer for showet, blir imponert over Odie, og tilbyr Jon en TV-avtale for Odie – men Jon takker nei. Garfield blir mer og mer frustrert over Odie, og ødelegger ved et uhell hele huset. Når Jon oppdager dette, tvinger han Garfield til å sove utendørs om natten. Når Odie kommer ut for å trøste Garfield, kommer han seg inn og låser Odie ut med vilje. Nermal og Arlene er vitne til dette. Odie stikker av og blir plukket opp av fru Baker, en eldre kvinne.

Alle de andre dyrene i nabolaget latterliggjør Garfield for å ha jagd vekk Odie på denne måten. Men Garfield mener at han bare beskyttet sitt eget område, og aldri ønsket at Odie skulle forsvinne. I mellomtiden er Happy Chapman, som blir avslørt å være allergisk mot katter, misunnelig på  nyhetsreporter  Walter J. Chapman. Happy Chapman og hans assistent Wendell finner et varsel fra fru Baker, som hevder at Odie er hennes egen valp. Når Garfield ser Odie på TV og hører Happy Chapman kunngjøre at han og Odie skal til New York City, planlegger Garfield å redde Odie.

Jon oppdager at også Garfield har blitt borte, og ber Liz om hjelp til å lete. Garfield finner Odie innelåst på en kennel. Men Happy Chapman kommer, og setter et halsbånd på Odie. Halsbåndet kan gi Odie elektriske sjokk slik at han blir tvunget til å utføre triks. Chapman setter kursen mot en jernbanestasjon sammen med Garfield. Fru Baker forteller Jon at Happy Chapman tok Odie, noe som får Joe til å tro at Garfield også ble tatt av Happy Chapman. Garfield frigjør Odie, men Happy Chapman jager etter dem og truer Odie med det elektriske halsbåndet. Men Garfield og vennene hans må hjelpe Odie løs, og forsøke å komme seg hjem til Jon.

Utgivelser i Norge 
I Norge har filmen kommet ut på VHS, DVD, Blu-Ray, digitalt kjøp og leie og er tiljengelig på Disney+.

Alle nevnte versjoner har norsk tale inkludert.

Rolleliste 

Ellers medvirket: Renate Katralen Jensen, Rune Elli, Åsgeir Knudsen, Hans Hopen

Referanser

Eksterne lenker 
 

Filmer lagt til Los Angeles
Filmer som foregår ombord i tog
Engelskspråklige filmer
Filmkomedier fra USA
Filmer fra 2004